கேள்வி: தேர்வுத் துடுப்பாட்டம் என்பது என்ன?
பதில்: File:England vs South Africa.jpg சோதனை துடுப்பாட்டம் ''(Test cricket)'' என்பது துடுப்பாட்டம் போட்டி வகைகளில் உயர்தரம் கொண்டதும் நீண்ட நேரம் ஆடப்படுவதும் ஆகும். இது ஒரு அணியின் முழு வலிமையைப் பரிசோதிக்கும் தேர்வாகக் கருதப்படுவதால் இவ்வாறு அழைக்கப்படுகிறது. பொதுவாக இது 5 நாட்கள் நடைபெறும். தேர்வுத் துடுப்பாட்டம் பன்னாட்டுத் துடுப்பாட்ட அவை தகுதி வழங்கப்பட்ட 12 நாடுகளைச் சேர்ந்த அணிகளுக்கு இடையே மட்டும் நடைபெறுகிறது. ஆஸ்திரேலியத் துடுப்பாட்ட அணி, அயர்லாந்து துடுப்பாட்ட அணி, ஆப்கானித்தான் துடுப்பாட்ட அணி, இங்கிலாந்து துடுப்பாட்ட அணி, தென்னாபிரிக்கத் துடுப்பாட்ட அணி, மேற்கிந்தியத்தீவுகள் துடுப்பாட்ட அணி, நியூசிலாந்து துடுப்பாட்ட அணி, இந்தியத் துடுப்பாட்ட அணி, பாகிஸ்தான் துடுப்பாட்ட அணி, இலங்கைத் துடுப்பாட்ட அணி, சிம்பாப்வே துடுப்பாட்ட அணி, வங்காளதேசத் துடுப்பாட்ட அணி ஆகியன தேர்வுத் துடுப்பாட்டத்தில் ஈடுபடும் தகுதி பெற்ற அணிகளாகும். அங்கீகரிக்கப்பட்ட முதல் தேர்வுத் துடுப்பாட்டம் மார்ச் 15, 1877 முதல் மார்ச் 19, 1877வரை நடைபெற்றது. இங்கிலாந்து மற்றும் ஆஸ்திரேலியா ஆகிய அணிகளுக்கு இடையே நடைபெற்ற போட்டியில் ஆஸ்திரேலிய அணி 45 ஓட்டங்களால் வெற்றி பெற்றது. பிறகு தேர்வுத் துடுப்பாட்டத்தின் 100 ஆவது ஆண்டைக் கொண்டாடும் விதமாக 1977ஆம் ஆண்டு இந்த இரு அணிகளுக்கு இடையில் நடைபெற்ற போட்டியில் ஆஸ்திரேலிய அணி முதல் போட்டி போலவே 45 ஓட்டங்களால் வெற்றி பெற்றது..[http://www.espncricinfo.com/ci/engine/match/63189.html Australia v England Centenary Test] – ESPNcricinfo. 2012ஆம் ஆண்டு தேர்வு துடுப்பாட்டத்தில் பகல்/இரவுத் துடுப்பாட்டம் நடத்த ஐசிசி வழிவகுத்தது.